钦定古今图书集成/明伦汇编/氏族典/第436卷 > 《廖用贤尚友录》 > 马天骥
## 钦定古今图书集成/明伦汇编/氏族典/第436卷 > 《廖用贤尚友录》 > 马天骥

按《宋史马天骥传》：“天骥，字德夫，衢州人。绍定二年进
士，补签书领南判官厅公事，迁秘书省正字，升著作
佐郎。轮对，假司马光五规之名，条上时弊，词旨切直。
迁考功郎官。宝祐四年，迁礼部侍郎，拜端明殿学士。
五年，以朱熠等论罢。景定元年，知衢州，以章鉴论罢，
有旨，依旧职予祠，起知福州、福建安抚使，以职事修”
举，升大学士，改知平江府，又改知庆元府兼沿海制
置使，提举洞霄宫。褫职罢祠，卒于家。